- Hindi News
- National
- केंद्रीय विश्वविद्यालय के कैंपस निर्माण पर प्रदेश सरकार गंभीर नहीं : अनुराग
केंद्रीय विश्वविद्यालय के कैंपस निर्माण पर प्रदेश सरकार गंभीर नहीं : अनुराग
शिमला | देहरामें केंद्रीय विवि के लिए कैंपस निर्माण को लेकर सांसद अनुराग ठाकुर ने सरकार पर हमला बोला। उन्होंने कहा कि कैंपस के लिए पर्यावरण मंत्रालय की मंजूरी मिल चुकी है। इसके बावजूद सरकार गंभीर नहीं है। मुख्यमंत्री इसके प्रति उदासीनता दिखा रहे हैं। तभी काम लटकाया जा रहा है। ऐसे में केंद्रीय विवि को किराये के कमरे में चलाना पड़ रहा है। उन्होंने कहा कि स्थापना के 10 साल बाद केंद्रीय विवि किराये के कमरों में चलना सरकार के लिए शर्म की बात है। हिमाचल के साथ 15 अन्य राज्यों के लिए केंद्रीय विवि मंजूर हुए थे। हिमाचल के छोड़कर बाकी में विवि के कैंपस को लेकर काफी प्रगति आई है। कई राज्यों ने स्थाई कैंपस से कार्य करना शुरू कर दिया है। हिमाचल ही ऐसा राज्य है जहां अभी इसके नाम पर ईंट तक नहीं लगी है। कहा कि केंद्रीय विवि की घोषणा तथा देहरा साइट की मंजूरी यूपीए सरकार के समय हो गई थी। उन्होंने मांग की कि पहले से ही चयनित और मंजूर देहरा में केंद्रीय केंद्रीय विवि के लिए कैंपस का कार्य सरकार तुरंत शुरू करें।
tgl_Latn sot_Latn hin_Deva hin_Deva hin_Deva